આલિશાન ‘વાઈસરીગલ-લોજ’માં ‘ઈન્ડિયન ઈન્સ્ટિટયૂટ ઓફ એડવાન્સ સ્ટડીઝ’નો અભ્યાસક્રમ ચાલે છે. તેના પ્રવેશદ્વારની બરાબર સામે બર્ડ-પાર્ક છે. ત્યાંથી થોડેક દૂર ‘સીસિલ ઓબેરોય હોટેલ’ છે જે બ્રિટિશન રાજમાં લોકોથી ભરેલી રહેતી હતી. અત્યારે તે શિમલાની શ્રેષ્ઠ હોટેલોમાંની એક છે. આ હોટેલથી ઓબ્ઝેર્વેટરી-હિલ તરફ જતાં પૂર્વ તરફનો રસ્તો ગોર્ટન-કેસલ, ધ જનરલ પોસ્ટ ઓફિસ, ગેઈટી-થિયેટર, લાઈબ્રેરી અને ક્રાઈસ્ટ-ચર્ચ જેવી ઓગણીસમી સદીની ઈમારતોના દર્શન કરાવે છે. માર્ગમાં આવતા સ્ટેટ-મ્યુઝિયમમાં છઠ્ઠીથી અગિયારમી સદી દરમિયાનના શિલ્પોના નમૂના તથા ઓગણીસમી સદીના ચંબા-મ્યુરલ્સ જોવા મળે છે.